Στοιχεία που δημοσίευσε πρόσφατα η Πανελλήνια Ομοσπονδία Ξενοδόχων, αναφέρουν διψήφια αύξηση -συγκεκριμένα της τάξης του 13,2%- στις τιμές ανά διαθέσιμο δωμάτιο στα ξενοδοχεία της Αθήνας, 9% στης Θεσσαλονίκης και 19,2% στα resorts κατά το 1ο εξάμηνο του 2018, την ίδια στιγμή που για την αντίστοιχη περίοδο τα ξενοδοχεία της Νότιας Ευρώπης εμφάνισαν άνοδο τιμών μόλις 3,5%. Η εικόνα από τα ξενοδοχεία 5 αστέρων της Κρήτης τον Μάιο είναι ενδεικτική της κατάστασης (βλ. πίνακα). Ωστόσο, η αύξηση των τιμών τον Ιούλιο και τον Αύγουστο (από τα 265 ευρώ στα 610 ευρώ) φαίνεται για την ώρα να μην «βγαίνει» στους ξενοδόχους, οι οποίοι τελικά αναγκάστηκαν να προχωρήσουν εν μέρει σε εξορθολογισμό των τιμών τους, αλλά και πάλι όμως οι τιμές ανά διανυκτέρευση δεν «έπεσαν» κάτω από τα 450 ευρώ.